CELEX: 32010R0326
Language: lv
Date: 2010-04-21 00:00:00
Title: Komisijas Regula (ES) Nr. 326/2010 ( 2010. gada 21. aprīlis ), ar kuru groza Komisijas Regulu (EEK) Nr. 3846/87, ar ko izveido lauksaimniecības produktu nomenklatūru eksporta kompensācijām

22.4.2010   
            
            
               LV
            
            
               Eiropas Savienības Oficiālais Vēstnesis
            
            
               L 100/1
            
         KOMISIJAS REGULA (ES) Nr. 326/2010
   (2010. gada 21. aprīlis),
   ar kuru groza Komisijas Regulu (EEK) Nr. 3846/87, ar ko izveido lauksaimniecības produktu nomenklatūru eksporta kompensācijām
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1), un jo īpaši tās 170. pantu,
   tā kā:
   
               (1)
            
            
               Komisijas Regula (EEK) Nr. 3846/87 (2) izveido lauksaimniecības produktu nomenklatūru eksporta kompensācijām, pamatojoties uz kombinēto nomenklatūru.
            
         
               (2)
            
            
               Kompensāciju nomenklatūra paredz, ka sieriem, par kuriem ir tiesības saņemt eksporta kompensāciju, ir jāatbilst minimālajām prasībām attiecībā uz piena sausnu un piena taukvielām. Siers, kas ražots kādā no jaunajām dalībvalstīm, atbilst šīm noteiktajām prasībām, bet par to nevar saņemt kompensāciju, jo tas nav iekļauts pašreizējās eksporta kompensāciju nomenklatūras klasifikācijas sistēmā. Ņemot vērā siera nozīmi piensaimniecības nozarē, ir lietderīgi pievienot produkta kodus, tādējādi nodrošinot, ka sieru var klasificēt saskaņā ar eksporta kompensāciju nomenklatūru.
            
         
               (3)
            
            
               Komisijas 2009. gada 27. novembra Regula (EK) Nr. 1187/2009, ar ko nosaka īpašus sīki izstrādātus noteikumus par to, kā piemērot Padomes Regulu (EK) Nr. 1234/2007 attiecībā uz piena un piena produktu eksporta licencēm un eksporta kompensācijām (3), atcēla 2006. gada 17. augusta Regulu (EK) Nr. 1282/2006, ar ko nosaka īpašus sīki izstrādātus noteikumus par to, kā piemērot Padomes Regulu (EK) Nr. 1255/1999 attiecībā uz piena un piena produktu eksporta licencēm un eksporta kompensācijām (4). Tādēļ Regulas (EEK) Nr. 3846/87 I pielikumā ir jāatjaunina 9. nozares 4. un 14. zemsvītras piezīmē norādītās atsauces.
            
         
               (4)
            
            
               Tādēļ attiecīgi jāgroza Regula (EEK) Nr. 3846/87.
            
         
               (5)
            
            
               Šajā regulā paredzētie pasākumi ir saskaņā ar Lauksaimniecības tirgu kopīgās organizācijas pārvaldības komitejas atzinumu,
            
         IR PIEŅĒMUSI ŠO REGULU.
   1. pants
   Regulas (EEK) Nr. 3846/87 I pielikumu groza saskaņā ar šīs regulas pielikumu.
   2. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2010. gada 21. aprīlī
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 299, 16.11.2007., 1. lpp.
   
      (2)  OV L 366, 24.12.1987., 1. lpp.
   
      (3)  OV L 318, 4.12.2009., 1. lpp.
   
      (4)  OV L 234, 29.8.2006., 4. lpp.
   
      PIELIKUMS
      Regulas (EEK) Nr. 3846/87 I pielikumā 9. nozari groza šādi:
      
                  1)
               
               
                  Aiz ieraksta attiecībā uz KN kodu “ex 0406 90 27” iekļauj šādu ierakstu:
                  
                              “ex 0406 90 29
                           
                           
                              
                                          – – –
                                       
                                       
                                          
                                             Kashkaval:
                                       
                                    
                           
                               
                           
                           
                               
                           
                           
                               
                           
                        
                              
                                          – – – –
                                       
                                       
                                          kas gatavots no aitas un/vai kazas piena
                                       
                                    
                           
                              42
                           
                           
                              50
                           
                           
                              0406 90 29 9100
                           
                        
                              
                                          – – – –
                                       
                                       
                                          kas gatavots tikai no govs piena
                                       
                                    
                           
                              44
                           
                           
                              45
                           
                           
                              0406 90 29 9300”
                           
                        
            
                  2)
               
               
                  Pirmo teikumu 4. un 14. zemsvītras piezīmes b) punktā aizstāj ar šādu teikumu:
                  “sastāvdaļa, ko aprēķina saskaņā ar Komisijas Regulas (EK) Nr. 1187/2009 14. panta 3. punktu (OV L 318, 4.12.2009., 1. lpp.).”